**USMERNENIE K REALIZÁCII OKRESNÝCH A KRAJSKÝCH KÔL
SÚŤAŽE PEKNÁ MAĎARSKÁ reč**

**školský rok 2023/2024**

Národný inštitút vzdelávania a mládeže (ďalej NIVaM), gestor súťaže *Pekná maďarská reč*, vydáva nasledujúce usmernenie k príprave a realizácii okresných a krajských kôl v zmysle platného organizačného poriadku súťaže.

**Organizátor**

**Organizátora poverí** a **dátum** konania okresného/krajského kola súťaže **určí** príslušný **regionálny úrad školskej správy**.

**Termíny**

Okresné kolo: **do 15. februára 2024**

Krajské kolo: **do 15. marca 2024**

**Súťažné úlohy**

***Okresné a krajské kolo:***

Na okresné a krajské kolá **zabezpečí** vypracovanie súťažných úloh pre jednotlivé kategórie **organizátor**.

**Organizačná forma súťaže**

V školskom roku 2023/2024 sa okresné aj krajské kolá súťaže realizujú **prezenčnou formou** **v zmysle platného organizačného poriadku súťaže** (č. 2017-12659/39357:2-10IO).

**Hodnotenie**

Realizuje sa **podľa platnej obsahovej náplne súťaže** pre jednotlivé kategórie na základe daných kritérií. Na bodovom hodnotení súťažiacich sa odborné poroty musia zhodnúť tak, aby na každom mieste sa umiestnil len jeden súťažiaci.

**Dokumenty**

Platné dokumenty súťaže sú dostupné na: [Pekná maďarská reč – Národný inštitút vzdelávania a mládeže (nivam.sk)](https://nivam.sk/skoly/sutaze/pekna-madarska-rec/)

**Záväzná prihláška** – musia byť **správne** uvedené všetky požadované údaje. Súčasťou záväznej prihlášky sú formuláre:

1. **Písomný súhlas dotknutej osoby k spracúvaniu osobných údajov – vyučujúci,**
2. **Písomný súhlas dotknutej osoby k spracúvaniu osobných údajov – súťažiaci.**

**Výsledková listina –** vypracuje predseda odbornej poroty v spolupráci s jej členmi hneď po ukončení súťaže za príslušnú kategóriu a odovzdá organizátorovi súťaže aj predsedovi okresnej/krajskej odbornej komisie.

**Správa o priebehu a výsledkoch okresného/krajského kola** – vypracuje predseda okresnej/krajskej odbornej komisie v spolupráci s organizátorom na základe vyhodnotení predsedov odborných porôt jednotlivých kategórií.

**Správu o priebehu a výsledkoch** okresného/krajského kola spolu s **výsledkovou listinou** a **prihláškami** žiakov pošle organizátor najneskôr do 5 pracovných dní po uskutočnení okresného/krajského kola príslušnému organizátorovi krajského/celoštátneho kola podľa pokynov regionálneho úradu školskej správy.

Regionálny úrad školskej správy vypracuje na základe správ o priebehu a výsledkoch okresných/krajských kôl hodnotiacu správu, ktorú pošle na NIVaM (pracovisko Pluhová 8,
831 03 Bratislava) najneskôr do 1. marca, resp. 1. apríla 2024.

**Informácie**

PaedDr. Gyöngyi Ledneczká, PhD.

predsedníčka Celoštátnej odbornej komisie súťaže Pekná maďarská reč

Národný inštitút vzdelávania a mládeže, pracovisko Pluhová 8, 831 03 Bratislava

gyongyi.ledneczka@nivam.sk; 02/49 276 207